钦定古今图书集成/明伦汇编/官常典/第762卷 > 郑为虹
## 钦定古今图书集成/明伦汇编/官常典/第762卷 > 郑为虹

按《明外史》本传：“为虹字天玉，江都人。崇祯十六年进
士。除浦城知县。唐王道浦城，知其廉。及自立，召为御
史，部民相率乞留，有‘十不可去之疏。乃令以御史巡
视仙霞关，驻浦城，寻令巡抚上游四府，兼领关务。郑
芝龙步将夺民舟，为虹叱责之，芝龙诉于王，王为谕
解。然是时芝龙已怀异志，尽撤守关将，仙霞岭三百
里间无一人后警，至，长驱直入’。”为虹亟还浦城，纵士
民出走，自守空城。无何被执，与给事中黄大鹏并死
之，年二十有五。